Neuvoston päätöslauselma, annettu 25 päivänä kesäkuuta 2001, DNA-analyysitulosten vaihdosta



Virallinen lehti nro C 187 , 03/07/2001 s. 0001 - 0004



Neuvoston päätöslauselma, annettu 25 päivänä kesäkuuta 2001, DNA-analyysitulosten vaihdosta (2001/C 187/01) EUROOPAN UNIONIN NEUVOSTO, joka PALAUTTAA MIELEEN Euroopan unionista tehdyn sopimuksen tavoitteet, OTTAA HUOMIOON määräykset, jotka henkilötietojen suojasta on annettu yksilöiden suojelusta henkilötietojen automaattisessa tietojenkäsittelyssä tehdyssä Euroopan neuvoston yleissopimuksessa N:o 108 (Strasbourg, 28 päivänä tammikuuta 1981), henkilötietojen käytön sääntelemisestä poliisialalla annetussa Euroopan neuvoston ministerikomitean suosituksessa N:o (87) 15 ja tarpeellisin osin DNA-analyysin käytöstä rikosoikeudessa 10 päivänä helmikuuta 1992 annetussa Euroopan neuvoston ministerikomitean suosituksessa N:o (92) 1, PALAUTTAA MIELEEN DNA-analyysitulosten vaihdosta 9 päivänä kesäkuuta 1997 annetun neuvoston päätöslauselman(1) OTTAA HUOMIOON ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelmasta 29 päivänä marraskuuta 1996 hyväksytyn neuvoston yhteisen toiminnan 96/700/YOS(2) nojalla Euroopan unionin STOP-ohjelmasta rahoitetun Euroopan rikoslaboratorioiden yhteistyöelimen (ENFSI) DNA-työryhmän työn DNA-markkereiden ja DNA-tekniikoiden yhdenmukaistamiseksi, OTTAA HUOMIOON DNA-tutkimuksiin liittyvät tekniset näkökohdat, jotka on otettava huomioon yhteistyötä kehitettäessä, OTTAA HUOMIOON sen, että DNA-analyysi on osoittautunut erittäin hyödylliseksi rikosten tutkinnassa ja että DNA-analyysitulosten vaihtoa voitaisiin tehostaa käyttämällä samoja DNA-markkereita, ON VAKUUTTUNUT SIITÄ, että tämä vaihto on erittäin tärkeää, jotta rikollisuutta voidaan torjua hallitusti, tehokkaasti ja järjestelmällisesti, ja PALAUTTAA MIELEEN, että tätä varten on aiheellista laatia jäsenvaltioiden rikostutkinnassa tehdyissä DNA-analyyseissä käyttämien DNA-markkereiden alustava vähimmäisluettelo, jota voitaisiin käyttää tulosten vaihtoon, KOROSTAA, että DNA-analyysituloksia olisi vaihdettava vain, kun on syytä uskoa, että sen myötä saadaan rikostutkinnan kannalta merkittävää tietoa, ON ANTANUT TÄMÄN PÄÄTÖSLAUSELMAN: I MÄÄRITELMÄT 1. "DNA-markkerilla" tarkoitetaan DNA-molekyylin kohtaa, joka yleensä sisältää erilaiset tiedot eri yksilöillä, 2. "DNA-analyysituloksella" kirjain- tai numerokoodia, joka saadaan DNA:n yhden tai useamman kohdan analyysin perusteella ja jota käytetään raportointiin. Esimerkiksi DNA-analyysitulos D3S1358 14-15, D21S11 28-30 merkitsee, että kohde on tyyppiä 14-15 DNA-markkerin D3S1358 perusteella ja tyyppiä 28-30 DNA-markkerin D21S11 perusteella, 3. "eurooppalaisella standardijoukolla (ESS)" liitteessä I lueteltuja DNA-markkereita, 4. "ESS-markkerilla" eurooppalaiseen standardijoukkoon (ESS) kuuluvaa DNA-markkeria, ja 5. "ESS-analyysituloksella" DNA-analyysitulosta, joka saadaan käyttämällä edellä mainittuja, ESS:ään kuuluvia DNA-markkereita. II DNA-TEKNIIKOIDEN KÄYTTÖ RIKOSTUTKINNASSA 1. DNA-analyysitulosten vaihdon helpottamiseksi jäsenvaltioita kehotetaan käyttämään rikostutkinnassa tehtävissä DNA-analyyseissä ainakin liitteessä I lueteltuja DNA-markkereita, jotka muodostavat eurooppalaisen standardijoukon (ESS). 2. Jäsenvaltioita kehotetaan kokoamaan ESS-analyysitulokset sellaisten tieteellisesti testattujen ja hyväksyttyjen DNA-tekniikoiden mukaisesti, jotka perustuvat Euroopan rikoslaboratorioiden yhteistyöelimen ENFSI:n DNA-työryhmässä suoritettuihin tutkimuksiin. Jäsenvaltioiden olisi pyydettäessä kyettävä erittelemään käytössä olevat laatuvaatimukset ja pätevyyskokeet. III DNA-ANALYYSITULOSTEN VAIHTO 1. Jäsenvaltioita kehotetaan DNA-analyysituloksia vaihtaessaan rajoittamaan DNA-analyysi niihin kromosomialueisiin, jotka eivät sisällä geneettistä ilmentymää eli joiden ei tiedetä sisältävän tietoja erityisistä perinnöllisistä ominaisuuksista. 2. Liitteessä I lueteltujen DNA-markkerien ei tiedetä sisältävän tietoja erityisistä perinnöllisistä ominaisuuksista. Jos alan tutkimus kehittyy niin, että jonkin tässä päätöslauselmassa suositellun DNA-markkerin voidaan todeta sisältävän tietoja erityisistä perinnöllisistä ominaisuuksista, jäsenvaltioille suositellaan, etteivät ne enää käyttäisi kyseistä markkeria vaihtaessaan DNA-analyysituloksia. Jäsenvaltioille suositellaan myös, että ne tuhoaisivat vastaanottamansa DNA-analyysitulokset, jos osoittautuu, että kyseiset DNA-analyysitulokset sisältävät tietoja erityisistä perinnöllisistä ominaisuuksista. 3. Jäsenvaltioita rohkaistaan käyttämään ESS:n avulla saatujen tulosten vaihdossa liitteessä II olevaa lomaketta, joka perustuu muissa kansainvälisissä järjestöissä kuten Interpolissa jo käytettävään malliin. Kutakin jäsenvaltiota kehotetaan nimeämään yhteyspiste, jonka kautta vaihto suoritetaan. 4. Jäsenvaltioiden välisen DNA-analyysitulosten vaihdon helpottamiseksi olisi harkittava mahdollisuutta välittää tiedot sähköisesti. 5. Edellä 1 ja 2 kohdan säännöksillä ei ole vaikutusta jäsenvaltioiden kahdenvälisiin tiettyjen, niiden kansallisen lainsäädännön mukaisesti vahvistettujen DNA-markkereiden käyttöä koskeviin sopimuksiin. (1) EYVL C 193, 24.6.1997, s. 2. (2) EYVL L 322, 12.12.1996, s. 7. LIITE I Seuraavat DNA-markkerit kuuluvat eurooppalaiseen standardijoukkoon (ESS): D3S1358 VWA D8S1179 D21S11 D18S51 HUMTH01 FGA LIITE II >PIC FILE= "C_2001187FI.000302.EPS"> >PIC FILE= "C_2001187FI.000401.EPS">